Брод

Брод — мелкае месца на ўсю шырыню ракі, возера або балота, па якім можна перайсці ці пераехаць з аднаго берага на другі. Гісторыя і выкарыстанне У старажытнасці, да будаўніцтва мастоў, праз брод праходзілі дарогі. Гразкі брод звычайна ўмацоўваўся грэбляй. Брод мае важнае значэнне ў ваеннай справе пры фарсіраванні водных перашкод і пазначаецца на тапаграфічных картах з указаннем глыбіні і грунту. На рэках Беларусі брод нярэдка супадае з перакатамі, на азёрах — з водмелямі. У сельскай гаспадарцы выкарыстоўваецца для перагону свойскай жывёлы на зарэчныя пашы, для заезду на аддаленыя сенажаці. У тапаніміцы Ад тэрміна «брод» утвораны многія тапонімы — назвы населеных пунктаў (у Беларусі іх каля 40), рэк, азёраў, урочышчаў. Крыніцы Літаратура Брод // Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — С. 257. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3). Спасылкі На Вікісховішчы ёсць медыяфайлы па тэме Брод